ນໍ້າມັນຮົ່ວ ກວມບໍລິເວນ 900 ກິໂລແມັດມົນທົນ ນອກຝັ່ງ ໄນຈີເຣຍ
ກຸ່ມປົກປ້ອງສະພາບແວດລ້ອມກ່າວວ່າ ນໍ້າມັນຮົ່ວ ຈາກບໍ່ນໍ້າມັນໄນຈີເຣຍ ກວມບໍລິເວນ 900 ກິໂລແມັດມົນທົນ.
ກຸ່ມປົກປ້ອງສະພາບແວດລ້ອມກຸ່ມນຶ່ງກ່າວວ່ານໍ້າມັນຮົ່ວຢູ່ນອກແຄມຝັ່ງທະເລຂອງໄນຈີເຣຍ ໃນສັບປະດາແລ້ວອາດຈະໄຫຼປົກຄຸມໜ້ານໍ້າໃນມະຫາສະມຸດໃນພື້ນທີ່ຫຼາຍກວ່າ 900 ກິໂລ ແມັດມົນທົນ ກຸ່ມປົກປ້ອງສະພາບແວດລ້ອມ SkyTruth ທີ່ມີສຳນັກງານໃນສະຫະລັດກ່າວວ່າ ໃນການ ກະປະມານຈາກຮູບຖ່າຍທາງດາວທຽມ ທີ່ຕົນໄດ້ຮັບນັ້ນແລ້ວ ການຮົ່ວໄຫຼຂອງນໍ້າມັນທີ່ວ່າ ນີ້ມີລວງຍາວເຖິງ 70 ຫຼັກກິໂລແມັດແລະບ່ອນທີ່ກວ້າງທີ່ສຸດແມ່ນ 17 ຫຼັກກິໂລແມັດ ບໍລິສັດນໍ້າມັນ Shell ຂອງໂຮນລັງໄດ້ຄົ້ນພົບການຮົ່ວໄຫຼຂອງນໍ້າມັນໃນມື້ວັນອັງຄານຜ່ານ ມາປະມານ 120 ຫຼັກກິໂລແມັດຫ່າງຈາກແຄມຝັ່ງທະເລດ້ານໃຕ້ຂອງໄນຈີເຣຍ ບໍລິສັດ Shell ກະປະມານວ່າ ປະລິມານນໍ້າມັນທີ່ຮົ່ວ ແມ່ນມີບໍ່ຕໍ່າກວ່າ 40000 ຖັງແລະ ກ່າວວ່າ ການຮົ່ວໄຫຼທີ່ວ່ານີ້ໄດ້ຢຸດເຊົາແລ້ວ ອົງການຕິດຕາມແລະຮັບມືກັບການຮົ່ວໄຫຼຂອງນໍ້າມັນແຫ່ງຊາດໄນຈີເຣຍກ່າວວ່າ ປະລິມານ ນໍ້າມັນທີ່ທີ່ໄຫຼລົງໃສ່ທະເລນັ້ນແມ່ນຄ້າຍຄືກັນກັບການຮົ່ວໄຫຼຄັ້ງໃຫຍ່ເທື່ອແລ້ວ ທີ່ບໍ່ນໍ້າມັນ ຂອງບໍລິສັດ Mobil ໃນປີ 1998 ບໍລິສັດ Shell ກ່າວວ່າ ການຮົ່ວໄຫຼເກີດຂຶ້ນໃນທໍ່ສົ່ງນໍ້າມັນດິບຈາກເຮືອທີ່ຜະລິດໄປຍັງເຮືອ ບັນທຸກນໍ້າມັນທີ່ບໍ່ນໍ້າມັນ Bonga ບໍລິສັດ Shell ເວົ້າວ່າ ຕົນໄດ້ສົ່ງເຮືອບິນແລະເຮືອຫຼາຍໆລຳເພື່ອຕິດຕາມແລະສີດສານເຄ ມີໃຫ້ນໍ້າມັນທີ່ເປັນແຜ່ນແຕກອອກຈາກກັນຊຶ່ງໃນເວລານີ້ກຳລັງໄຫຼເຂົ້າສູ່ແຄມຝັ່ງນັ້ນ